**ÁLTALÁNOS SZERZŐDÉSI FELTÉTELEK**

**Bevezetés**

Jelen **Általános Szerződési Feltételek** (*továbbiakban: ÁSZF*) az **Total Festival Kft.** *(Székhely:* 1044 Budapest, Váci út 83. Cégjegyzék száma: 01-09-332462, adószám:
26566957-2-41, továbbiakban: **Szervező**) által a Plázs Siófonkon megrendezett **Balatoni Retro Láz** (*továbbiakban: Rendezvény*) természetes személy résztvevői (*továbbiakban: Látogató*) és a Szervező között a Rendezvény kapcsán létre jött jogviszonyt szabályozza.

A jelen ÁSZF rendelkezéseit mind a Szervező, mind a Látogató a Rendezvényre szóló jegy Látogató általi megvásárlásával vagy más jogcímen történő megszerzésével (a továbbiakban: ***jegyvásárlás***) a jegyvásárlás időpontjától kezdve kötelező érvényűnek fogadja el.

1. **Az ÁSZF személyi, területi és időbeli hatálya**

1.1. Jelen ÁSZF előírásai kiterjednek a Szervezőre és a Látogatóra egyaránt a

Rendezvény teljes területén.

1.2. Az ÁSZF hatálya a jegyvásárlástól a Rendezvény befejezéséig tartó időtartamra, illetőleg az ezen időtartam alatt keletkező jogokra és kötelezettségekre terjed ki.

1.3. A Szervező kötelezettséget vállal arra, hogy a jelen ÁSZF rendelkezéseiről a Látogatókat teljes körűen tájékoztatja, a [www.tdf.hu weboldalon történő](http://www.tdf.hu/) közzététel útján. Mindezen túl a mindenkor hatályos ÁSZF a Rendezvény területén, jól látható helyen is kifüggesztésre kerül.

1.4. A Szervező jogosult az ÁSZF egyoldalú módosításra. Az esetleges módosításokat a Szervező a [www.tdf.hu weboldalon köteles feltüntetni. Az ÁSZF módosítása](http://www.tdf.hu/) annak weboldalon történt közzétételétől hatályos.

2. **Rendezvény**

2.1. A Rendezvény programszervezési jogai teljes egészében a Szervező tulajdonát képezik.

2.2. A Szervező, mint a programszervezési jogok kizárólagos tulajdonosa, jogosult a programok összetételét saját belátása szerint bármikor módosítani.

2.3. A Szervező köteles a Rendezvény aktuális programtervét minden esetben a [www.tdf.hu weboldalon feltüntetni.](http://www.tdf.hu/)

2.4. A Szervező köteles az érvényes jeggyel rendelkező Látogatóknak lehetőséget biztosítani a Rendezvényre történő belépésre és a Rendezvény területén tartózkodásra, amennyiben a Látogató eleget tesz a jelen ÁSZF-ben rögzített kötelezettségeinek, és jogait az ÁSZF-ben és a hatályos jogszabályokban foglaltaknak megfelelően gyakorolja.

3. **Látogató kötelezettségei**

3.1. A Látogató a Rendezvény biztonságos és szakmailag sikeres lebonyolításának

érdekében köteles jelen ÁSZF 4. pontjában taglalt előírásokat betartani.

3.2. A Látogató a jegy megvásárlásával jelen ÁSZF előírásait elismeri és magára nézve kötelezőnek tekinti.

3.3. A jelen ÁSZF-ben foglalt kötelezettségek megszegése feljogosítja a Szervezőt a Látogató kitiltására a Rendezvény teljes vagy részleges időtartamára. Ennek keretében a Szervező jogosult a Látogatót a Rendezvény területéről a vonatkozó jogszabályok által előírt keretek között és rendben eltávolítani.

3.4. A Látogató a Szervező vagy képviselője felszólítására köteles a jogellenes vagy a jelen ÁSZF rendelkezéseibe ütköző magatartásával haladéktalanul felhagyni, illetve a Rendezvény területét felszólításra azonnal elhagyni. Abban a nem várt esetben, amennyiben ezen kötelezettségének a Látogató nem tenne eleget, úgy Szervező jogosult a Rendezvény zavartalan lebonyolítása és a többi Látogató háborítatlan szórakozása érdekében a szükséges intézkedéseket a vonatkozó jogszabályok keretein belül megtenni, illetve adott esetben a rendvédelmi szerveket bevonni.

4. **Követendő előírások**

4.1. A Látogató csak az ÁSZF 6. pontjában rögzített jegyértékesítők által megvásárolt

 belépőjeggyel jogosult a Rendezvény látogatására.

4.2. A Látogató a Rendezvényen csak érvényes jeggyel és karszalaggal vehet részt.

4.3. A Látogató a Rendezvény területére történő belépéskor köteles az ügyeletes biztonsági őrök beléptetési előírásait követni.

4.4. Tilos a Rendezvény területére bármilyen kábítószert, pirotechnikai eszközt, gyúlékony anyagot, fegyvert, szúró-vágó eszközt, testi épségre veszélyes eszközöket (baseballütő, gázspray, gumibot, stb.), alkoholos italt, illetve nem a Rendezvény területén vásárolt élelmiszert behozni.

4.5. Tilos alkoholos italok fogyasztása azon Látogatók számára, akik a 18. életévüket

 nem töltötték be.

4.6. A Látogatók kötelesek az alapvető magatartási normáknak megfelelni. Ittas,

 agresszív viselkedés a Rendezvény területén belül és kívül nem megengedett.

4.7. Látogató tudomásul veszi, hogy a Rendezvény biztosítása érdekében a Rendezvény teljes területén személy- és vagyonvédelmi tevékenységet végző személyek (személy- és vagyonőrök) járnak el, akik jogosultságaikat a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvényben foglalt, illetőleg más kapcsolódó kógens jogszabályi normák által előírt keretek között gyakorolják.

4.8. A Szervező a Rendezvény területén, a Szervezőt a Látogató(k) felróható magatartásából eredően ért kár megtérítése érdekében a károkozókkal szemben haladéktalanul fellép.

4.10. A Látogató a Rendezvény területén csak bankkártya vagy fesztivál kártya segítségével fizethet az egyes kereskedői- és vendéglátóegységekben, melynek előírásai az ÁSZF 10. pontjában kerülnek részletezésre. Készpénzes fizetés szigorúan TILOS.

4.11. Az ÁSZF 4.4 - 4.11 pontjainak megsértése súlyos szerződésszegésnek minősül, amely feljogosítja a Szervezőt a Látogató kitiltására a Rendezvényről a Rendezvény teljes vagy részleges időtartamára.

5. **Jegyek**

5.1. A Rendezvényre történő belépésre kizárólag a Szervező által az ÁSZF 6. pontjában

rögzített viszonteladóktól, avagy a Szervezőtől közvetlenül vásárolt belépőjegyek jogosítanak.

5.2. A Rendezvényre lehetőség van on-line és hagyományos módon jegyet vásárolni.

On-line jegyek vásárlása esetén a szerződéses partner által az ellenérték megfizetése után továbbított voucher szolgál belépőjegyként.

5.3. A jegyek átruházhatóak, ameddig azokat karszalagra nem cserélik.

5.4. A jegyek elvesztéséből illetve sérüléséből eredő károkért a Szervező, amennyiben

nem az ő közvetlen hibájából történik, nem tartozik felelősséggel.

5.5. A Látogató, a jegyvásárlás pillanatában a jegy ellenértékének megfizetésével elismeri, hogy az elérhető jegytípusokról előzetes tájékoztatást kapott. Ennek értelmében a jegyeket a Szervező a vásárlás után nem köteles sem visszaváltani, sem más típusra díjmentesen cserélni.

5.6. – A szervező dinamikus árazást kíván alkalmazni. A dinamikus, vagy keresletalapú árazás egy olyan kifinomult árazási technológia, melyben az ár a kereslet és kínálat viszonyának függvényében folyamatosan felülvizsgálatra és finomhangolásra kerül. A keresletet számos tényező befolyásolja: az előadóhely, az előadók, a darab, az előadás időpontja, az előadás sikeressége, hogy hányan kívánják és mikor megtekinteni, de még az időjárás és az alternatív program lehetőségek is. A dinamikus árképzés során e tényezők és az előadásra rendelkezésre álló helyek figyelembevételével állapítja meg a rendszer az aktuális árat. Ezért az ár felfelé és lefelé is módosulhat. A dinamikus árazás során a keresleti és kínálati viszonyok eltérő árat indukálhatnak az azonos program különböző előadásaira. Az éppen dinamikusan árazott előadásokat ikon, vagy tájékoztató szöveg jelöli.  A jelölés arra hívja fel a figyelmet, hogy az előadás jegyeinek ára a Rendezvényszervező által meghatározott időszakonként (pl. 15 perc, vagy 60 perc) változhat. Előfordulhat, hogy egy, a dinamikus árazással jelölt előadás árai nem mindegyik árkategóriában változnak, és az is előfordulhat, hogy egy előadás jegyei bizonyos időszakokban fix árazással, más időszakokban dinamikus árazással árazódnak, a Rendezvényszervező döntéseinek megfelelően. A dinamikus árazást jelző ikon vagy tájékoztató szöveg a pillanatnyi állapotról ad tájékoztatást. Lehetséges, hogy a Belépőjegy ára megváltozik, míg Ön a programok között keres, ugyanakkor a Belépőjegy ára a kosárba helyezést követően akkor sem változik meg, ha közben a Belépőjegyek ára általánosságban megváltozott. Kérjük a vásárlást megelőzően ellenőrizze, hogy a kosárban feltüntetett ár megfelel a vásárlási szándékainak.

5.7. A szervező a jegyek ár változtatásának jogát fenntartja. Az új ár [www.tdf.hu](http://www.tdf.hu/) weboldalon történő közzétételétől kezdve hatályos. A jegyárak esetében, mindig [www.tdf.hu weboldalon közzétett árlista az irányadó.](http://www.tdf.hu/)

6. **Értékesítők**

6.1. oneticket.hu (Oneticket.hu Kft.)

6.2. jegy.hu (Interticket Kft.)

6.5. Total Festival Kft. (helyszíni jegyértékesítési pont)

**7. Belépés**

7.1. A Rendezvény területére sérült, átragasztott, kinyújtott karszalaggal belépni tilos.

7.2. A Rendezvény területére gépjárművel, csak a Szervező vagy az illetékes hatóságok által kiállított engedéllyel lehet behajtani.

7.3. A Rendezvény területére a szórakozni vágyók nyugalma érdekében semmilyen fajtájú háziállat nem hozható be.

7.4. 18 év alatti személyek csak közvetlen, egyenes ági szülői felügyelettel

tartózkodhat a Rendezvény területén.

7.5. A Rendezvény területén a Látogatóknak lehetőségük van fotók készítésére, ha a

felvételeket magáncélra kívánják felhasználni.

7.6. A Rendezvény programjairól és területéről videofelvételt készíteni, kizárólag a

Szervező által előzetesen kibocsátott írásos engedéllyel szabad.

7.7. A Rendezvény ideje alatt a Szervező által, megbízásából vagy jóváhagyásával készült fotók és videók az esemény jó hangulatának megörökítési eszközei. Minden Látogató, aki belép a Rendezvény területére, a jegyvásárlással hozzájárul a Rendezvény video- és képfelvételeiben történő megjelenéshez.

8.**Biztonsági szolgálat, elsősegély nyújtása**

8.1. A Szervező a Látogatók biztonságának és egészségének védelmében, szakképzett biztonsági őröket és elsősegély-nyújtó orvosokat biztosít. Minden Látogató köteles ezen személyekkel együttműködni, amennyiben bármilyen okból kifolyólag kapcsolatba kerülnek. Az éppen ügyeletes biztonsági őrök és orvosok útmutatásai a Rendezvény sikeres lebonyolítását szolgálják, ezért a Látogatók számára kötelezőek; azok megtagadása súlyos szerződésszegésnek minősül.

8.2. Az egészségügyi ellátás társadalom- és egészségbiztosítás köteles, ennek hiánya a sürgősségi ellátás kivételével – felmenti az orvosokat az ellátási kötelezettségek alól.

9. **Gazdasági tevékenység a Rendezvény területén**

9.1. A Rendezvény területén gazdasági tevékenység (termékértékesítés, szolgáltatás nyújtása, jegyértékesítés, stb.) csak a Szervező előzetes írásos engedélyével lehetséges. Az engedély nélküli üzletszerű tevékenységet végzőket, a Szervező jogosult azonnali hatállyal kitiltani a Rendezvényről, és az engedély nélküli tevékenység folytatásából eredő igényeit jogi úton érvényesíti.

9.2. A Rendezvény területén tilos az ittas, valamint azon személyek alkoholos itallal

történő kiszolgálása, akik még nem töltötték be a 18. életévüket.

9.3. A Rendezvény területén, a Szervező írásos engedélye ellenére is tilos olyan gazdasági tevékenységet végezni, amely jogszabályba ütközik vagy közérdekeket sért.

10. **Készpénz-helyettesítő eszközök rendeltetésszerű használata**

10.1. A rendezvényen készpénz nélküli rendszerben lehet fizetni, készpénzes fizetés nem lehetséges. A fogyasztásokat fesztivál kártyával és bankkártyával lehet kiegyenlíteni.

10.2. Fizetéskor borravaló adható, a borravaló rendszer alapbeállítása a Magyarországon általánosságban elfogadott 10%, amely fizetés előtt 0 és 20% között, lefelé és felfelé is szabadon módosítható.

10.3. A fesztivál kártyát az egyes feltöltő pontokon 500.- Ft letéti díj ellenében lehet kiváltani, a letéti díj összege az első feltöltésből kerül levonásra. A kártya egyenlege a rendezvény helyszínén, a rendezvény nyitvatartási ideje alatt, a megjelölt pont(ok)on váltható vissza.

10.4. Amennyiben a rendezvény ideje alatt nem történik meg a kártya visszaváltása, a későbbiekben a kártya visszaváltására már nincsen lehetőség, az 500.- Ft kártyahasználati díj nem jár vissza, de a kártya továbbra is használható és a kártyán lévő egyenleg az utolsó tranzakció napját követő 180 napig elkölthető a fesztivál elfogadóhelyek bármelyikén, vagy visszaváltható a fesztivál Visszaváltó Pontban.

10.5.A fesztivál kártya készpénzzel és bankkártyával is feltölthető, a bankkártyás

feltöltés kényelmi díja feltöltésenként, a feltölteni kívánt összeg 2 %-a.

11. **Vegyes és záró rendelkezések**

11.1. A jegyvásárlással létrejött, a jelen ÁSZF-ben szabályozott jogviszony,

amennyiben a Látogató nem teljesíti, vagy megszegi az ÁSZF 3. és 4. pontjában rögzített előírásokat, a szervező által bármikor azonnali hatállyal felbontható. Ilyen esetben, a Látogatót semmiféle kártérítés vagy követelés nem illeti meg.

11.2. A Szervező fenntartja a jogot a Rendezvény programtervének és helyszínének egyoldalú módosítására.

11.3. Amennyiben háború, lázadás, terrorcselekmény, sztrájk vagy sztrájknak nem minősülő megmozdulás, behozatali vagy kiviteli embargó, baleset, tűz, blokád, árvíz, természeti katasztrófa, súlyos vihar, súlyos energiaellátási zavar, súlyos közlekedési zavar/akadályozás, hatósági rendelkezés, vagy más olyan előre nem látható és elháríthatatlan akadály következményeképpen, amely a Látogató, illetőleg a Szervező hatókörén kívül esik, valamelyikük nem képes valamilyen szerződéses kötelezettségének eleget tenni, úgy ezen személy nem tartozik felelősséggel semmilyen veszteségért vagy kárért, amely ezen események következtében előállt.

11.4. A jelen ÁSZF által nem rendezett kérdésekben Magyarország hatályos jogszabályai, különösen a Polgári Törvénykönyvről szóló 1959. évi IV. törvény rendelkezései az irányadóak.

11.5. Bármely, a jelen ÁSZF illetve a Rendezvény kapcsán a Látogató és a Szervező között felmerült vita esetén a felek kötelezettséget vállalnak arra, hogy vitájukat békés, megegyezéses úton kísérelik meg rendezni. Ennek sikertelensége esetén a felek Magyarország hatóságainak és bíróságainak joghatóságát, illetőleg a magyar jog alkalmazásának kötelezettségét kötik ki.

Budapest, 2024. 01. 18